Мекдауел је 16. јуна кренуо са својом још неспремном армијом према Менесесу, рачунајући да ће Петерсон спречити Џонстона да се споји са Борегаром. Неспремност армије Севера показала се већ на маршу. Мекдауел није могао за битку да прикупи све расположиве снаге, док је Џонстон, на вест о поласку армије са Потомака, са својом групом пошао Борегару у помоћ железницом. До битке је дошло 21. јула на реци Бул Ран, у којој су сецесионисти зауставили напад униониста и противнападом их натерали у бекство све до утврђења пред Вашингтоном. Гоњење тученог противника превазишло је снаге импровизоване армије Југа. Обе стране су увиделе да је пре даљих акција потребно спремити трупе које ће бити способније за борбу. Такоје дошло до прекида операција на овом делу фронта за 6 месеци.